  Майя Бывальцева 30-тӥ оштолэзьлы Удмуртиын коронавирусэн черлан 9 выль учыръёсты пусйизы. Со сярысь элькунлэн тӧроез Александр Бречалов мерлыко вотэсъёсысь бамъёсаз ивортӥз. Черламъёсын пӧлын Ижкарын улӥсь сизьым мурт, Якшур-Бӧдья ёросын одӥг улӥсь но Пичи Пурга ёросын одӥг улӥсь. Та дырлы эшшо куинь адями йӧназ. Карантинэз кык эмъяськонниосысь куштӥзы: Ижкарын 1 номеро кар эмъюртын но Кизнер ёрос эмъюртысь паласькись висёнъёсъя ёзэтын 30-тӥ оштолэзьлы Удмуртиын коронавирус инфекциен черлан 237 учыръёс лабораториосын зэматэмын. Тямыс адями кулӥз, 31 мурт йӧназ, 198 висисьёс эмъясько (витезлэн тазалыксы секыт).  Тодэ вайытом, 29-тӥ оштолэзе Удмуртилэн тӧроез Александр Бечалов элькунын астэ ачид нимаз висъян режимын валтӥсь воштӥськонъёс сярысь вераз. Тегъёс: Тазалык Ижкар Удмуртия коронавирус АлександрБречалов  